stanford-oval/wikipedia huggingface dataset:
טקס פרסי האקדמיה הבריטית לקולנוע ה-17
זוכים ומועמדים > השחקנית הזרה הטובה ביותר

פטרישה ניל – האד
לי רמיק – ימים של יין ושושנים
דניאלה רוקה – גירושים נוסח איטליה
ג'ואן קרופורד – מה קרה לבייבי ג'יין?
בטי דייוויס – מה קרה לבייבי ג'יין?
זוכים ומועמדים > התסריט הבריטי הטוב ביותר

טום ג'ונס – ג'ון אוסבורן
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
יום היוגה הבינלאומי

| --- | --- |
ראש ממשלת הודו, נרנדרה מודי, עם משתתפים באירוע יום היוגה הבינלאומי השני שנערך בצ'אנדיגאר, 21 ביוני 2016
ראש ממשלת הודו, נרנדרה מודי, עם משתתפים באירוע יום היוגה הבינלאומי השני שנערך בצ'אנדיגאר, 21 ביוני 2016
 סוג:  מועד בין-לאומי 
 סיבה:  חגיגה רשמית של האו"ם למען בריאות וכושר
 מועד
 תאריך:  21 ביוני
 
יום היוגה הבינלאומי (בהינדי: अंतर्राष्ट्रीय योग दिवस), או בפשטות "יום היוגה", נחגג מדי שנה ב-21 ביוני והוכר כחג בינלאומי על ידי העצרת הכללית של האו"ם ב-11 בדצמבר 2014. יוגה היא תרגול פיזי, נפשי ורוחני שמקורה בהודו. ראש ממשלת הודו, נרנדרה מודי, בנאומו באו"ם הציע את תאריך ה-21 ביוני היות שהוא היום הארוך ביותר בשנה בחציו הצפוני של כדור הארץ ולו ייחוד בחלקים נרחבים בעולם.
היסטוריה

לפני ההצהרה על ה-21 ביוני כיום היוגה הבינלאומי, חגגו קבוצות רשמיות ולא רשמיות את יום היוגה בתאריכים רבים אחרים. ה-21 ביוני הוצע כיום היוגה העולמי בוועידה בינלאומית שאורגנה ב-"עמותת אומנות החיים" (אנ').
הוועידה שנקראה "יוגה: מדע לשלום עולמי" נערכה ב-4–5 בדצמבר 2011. היא נערכה על ידי "עמותת אמנות החיים" ואוניברסיטת S-VYASA בבנגלורו ביחד עם "קונפדרציית היוגה הפורטוגזית" של ליסבון, פורטוגל. אף על פי שהרעיון לחגוג את יום היוגה העולמי, מקורו ב-2001, הייתה זו הפעם הראשונה שבה גורואים מהודו נתנו לו חסות במספרים גדולים. נחתמה הצהרה שקראה לאו"ם ואונסקו להכריז על ה-21 ביוני כיום היוגה העולמי. אבדהוט ה. ה. ג'אגאט גורו דיליפג'י מהאראג' החל את תנועת יום היוגה העולמי בניו יורק ב-1999. ב-2007 הוא ארגן פסטיבל יוגה עולמי בקונסוליית הודו בניו יורק כדי לצבור מסה ברחבי העולם. ב-21 ביוני 2009 חתם גורו דילפיג'י על הסכם עם קונפדרציית היוגה הפורטוגזית כדי לתמוך בתנועה העולמית למען יום היוגה הבינלאומי. ב-21 ביוני 2015 חנך גורו דילפיג'י את טקס הפתיחה של קהילת היוגה העולמית שהוא ארגון ללא מטרות רווח בניו יורק. החזון של קהילת היוגה העולמית הוא לקדם לימודי יוגה ברחבי העולם.
יוגה היא מתנה יקרה הלקוחה מהמסורת העתיקה של הודו. המסורת היא בת חמשת אלפים שנה. היא מגלמת אחדות של גוף ונפש; מחשבה ופעולה;ריסון וסיפוק; הרמוניה בין האדם לטבע; גישה הוליסטית לבריאות והוויה טובה. היא לא רק תרגול אלה גילוי האחדות עם עצמך, עם העולם ועם הטבע. על ידי שינוי אורחות חיינו ויצירת מודעות ותודעה, היא יכולה לעזור לנו להתמודד עם שינויי אקלים. הבה ונעבוד למען אימוץ יום היוגה הבינלאומי
הצהרת האו"ם

ב-11 בדצמבר 2014, הציג הנציג הקבוע של הודו, אסוק מוקהרג'י, טיוטת החלטה באספה הכללית של האו"ם. הטיוטה זכתה לתמיכה רחבה של 177 מדינות חברות שאימצו את הכתוב ללא הצבעה. ביוזמה תמכו מנהיגי עולם רבים. מספר כולל של 175 מדינות נתנו חסות להחלטה שלה היה מספר נותני החסות הגבוה ביותר להחלטת או"ם מסוגה.
מזווית ראיית היוגה, היום הארוך ביותר בקיץ מציין את המעבר לתקופת ה-"דאקשיניאנה"', התקופה בין היום הארוך ביותר לקצר ביותר בשנה. הירח המלא הראשון לאחר היום הארוך ביותר ידוע כ-"גורו פורנימה". האל שיווה, היוגי הראשון, על פי המסורת, החל להעביר את הידע על היוגה והפך לגורו הראשון. תקופת ה-"דאקשיניאנה" נחשבת כתקופה שבה קיימת תמיכה טבעית לאלה המחפשים תרגול רוחני. כאשר הציע את ההצעה, אמר ראש הממשלה מודי שהתאריך הוא היום הארוך ביותר בחציו הצפוני של כדור הארץ והוא ייחודי בחלקים נרחבים בעולם.
לאחר אימוץ החלטת האו"ם, שיבח שרי שרי ראווי שנקר את מאמציו של ראש הממשלה מודי, ואמר ש-"זה קשה לכל פילוסופיה, דת או תרבות לשרוד ללא חסות מדינתית. יוגה הייתה קיימת עד כה כיתום. עתה, ההכרה הרשמית של האו"ם תמשיך להפיץ את היתרונות של היוגה לכל העולם." כשהוא מדגיש את חשיבותה של היוגה אמר שנקר ש-"היוגה הופכת אותך שוב לילד. כאשר קיימות היוגה והודנטה, אין מחסור, חוסר טוהר, בורות וחוסר צדק. עלינו להביא את היוגה לסף הדלת של כולם ולשחרר את העולם מהסבל."
יום היוגה הבינלאומי 2015

יום היוגה הבינלאומי הראשון נחגג ברחבי העולם ב-21 ביוני 2015. משרד האיור ודה, יוגה ונטורופתיה (AYUSH) ביצע את ההכנות הנדרשות בהודו. כ-35,985 איש, כולל ראש ממשלת הודו, נרנדרה מודי, ונציגים מ-84 מדינות, ביצעו 21 אסנות (תנוחות) של יוגה במשך 35 דקות, בראג'פאט בניו דלהי. היום שהוקדש ליוגה נחגג על ידי מיליונים ברחבי העולם. צוערים הודים נכנסו לספר השיאים של לימקה על תצוגת היוגה הגדולה ביותר אי פעם שנערכה על ידי ארגון נוער בתלבושת אחידה, במוקדים רבים במהלך היום.
האירוע שנערך בראג'פאט ביסס 2 שיאים בספר השיאים של גינס שחולקו למשרד ה-AYUSH, האחד על כיתת היוגה הגדולה ביותר (35,985 אנשים) והשני על מספר מדינות שהשתתפו (84 מדינות).
יום היוגה הבינלאומי 2016

המשלחת הקבוע של הודו באו"ם קיימה אירועים מיוחדים ב-20 וב-21 ביוני. האירוע המרכזי נקרא "שיחות עם מורי יוגה - יוגה למטרת השגת יעדי התפתחות" ובו שימש סדגורו ג'גי ואסודב כדובר הראשי.
בפוסט ברשת פייסבוק, שהפך לוויראלי, נראה שר הביטחון לשעבר, משה "בוגי" יעלון, כשהוא מתרגל יוגה לכבוד יום היוגה הבינלאומי. בתגובתו, אמר יעלון: "אתה אולי עוזב את הודו, אבל הודו לא עוזבת אותך".
יום היוגה הבינלאומי 2017

ראש ממשלת הודו, מודי, הצטרף לכ-50,000 אנשים לשיעור יוגה המוני תחת כיפת השמיים. מפגני יוגה המוניים היו גם בסין, קולומביה, ארצות הברית, מקסיקו, פרגוואי, איטליה, סינגפור ועל גבעות מצ'ו פיצ'ו בפרו.
בישראל, תרגלו אלפי אנשים יוגה במפגן המוני בכיכר רבין שבו היו פרוסים כ-1,500 מזרנים ועליהם הדפסים המתארים את עתידה של ישראל.
יום היוגה הבינלאומי 2018

כמו בשנים הקודמות, ראש ממשלת הודו, מודי, הצטרף לעשרות אלפי אנשים לשיעור יוגה המוני תחת כיפת השמיים.
בישראל, שני שיעורי יוגה המוניים תורגלו בנמל תל אביב והודרכו בידי המורים ויג'י אמאר מהודו וקארי אוורקו מארצות הברית, באירוע שהופק בשיתוף שגרירות הודו בישראל.
הערות שוליים

↑  UN Declared 21st June as International Day of Yoga
↑  UN declares June 21 as 'International Day of Yoga
↑  World Yoga Day 22 February to collect funds for human rights causes
↑  The International Day of Yoga
↑  Masters support Yoga day
↑  Official event in Bengaluru
↑  Proclamation signed under the leadership of Sri Sri Ravi Shankar
↑  Striving for a peaceful world through Yoga at International Yoga Summit
↑  Narendra Modi calls for International Yoga Day, The Times of India
↑  PM Modi asks world leaders to adopt International Yoga Day, Times of India
↑  Modi calls for Yoga Day in US General Assembly
↑  United Nations General Assembly adopts Resolution on International Day of Yoga with a record number of 175 country co-sponsors
↑  The first Guru is born, סדגורו, Times of India, 3 ביולי 2012, אוחזר 9 ביוני 2016
↑  Spiritual Process As A Kind Of Agriculture, סדגורו, Speaking Tree, 28 בנובמבר 2014, אוחזר 9 ביוני 2016
↑  Sri Sri Ravi Shankar Speaks on International Yoga Day
↑  Massive turnout for Yoga day
↑  NCC cadets’ Yoga Day feat enter Limca Book of Records, The Times of India, אוחזר 9 ביוני 2016
↑  Largest yoga class, ספר השיאים של גינס, 21 ביוני 2015, אוחזר 9 ביוני 2016
↑  PM Modi Leads Yoga Session, India Sets Guinness Records: 10 Developments,NDTV, 21 ביוני 2015, אוחזר 9 ביוני 2016
↑  Sadhguru to lead yoga session at UN on 2nd International Yoga Day, The Indian Express, 28 במאי 2016
↑  Everything you need to know about International Yoga Day, דאניק באסקר, 20 ביוני 2016
↑  טל שלו‏, נמסטה, בוגי: יעלון מתרגל לחיים שאחרי משרד הביטחון, באתר וואלה, 22 ביוני 2016
↑  WATCH: Thousands celebrate International Yoga Day in Israel , ג'רוסלם פוסט, 21 ביוני 2017
יום היוגה הבינלאומי בנמל תל אביב, 21 ביוני 2015
יום היוגה הבינלאומי בישראל, בנמל תל אביב, 21 ביוני 2015
הצי הימי ההודי עושה יוגה על הסיפון ב-2015
טינה

ערך זה עוסק ברגש שלילי. אם התכוונתם למשמעות אחרת, ראו .
איור של אשה מרירה
טִינָה֫ (קרויה גם מרירות) היא רגש שלילי (הדומה לכעס או שנאה), הנוצר כתגובה למאורע אמיתי או מדומיין שבו אדם חש כי נעשה עוול.
טינה יכולה להיווצר בעקבות חוויה שלילית החוזרת על עצמה, או חוויה שלילית שנצרבת בזיכרונו של אדם.
כשאדם חש טינה כלפי עצמו, הדבר נקרא חרטה.
פסיכולוגיה > גורמים

ישנם מצבים רבים העשויים לגרום לתחושת טינה, והמשותף להם הוא שהאדם שמרגיש את הטינה, נתקל במעשה או במצב שנתפס על ידו כפסול (בדרך כלל מצב הכולל חוסר-צדק או השפלה).
דוגמאות למצבים כאלו עשויות להיות: מצבים בהם ישנה השפלה פומבית של אדם, יחס רע לאדם מסוים מבלי שזה יעז להגיב במחאה, מצבים שבהם יש אפליה, דעות קדומות, קנאה, ותחושה של ניצול על ידי אחרים.
טינה יכולה להיווצר גם כתוצאה מכישלון של מצבים רומנטיים, דחייה על ידי האחר או בגידה באמון.
פסיכולוגיה > סימנים

בניגוד לרגשות רבים אחרים, לטינה אין ביטוי פיזי מוגדר שבעזרתו ניתן לזהותה. עם זאת, הביטוי הפיזי של הרגש עשוי להיות זהה לביטוי פיזי של רגשות דומים כמו כעס או שנאה העשויים לבוא לידי ביטוי בחשיפת שיניים, סומק או כיווץ גבות.
טינה היא רגש חבוי בדרך כלל, והיא עשויה להתבטא בזיוף רגשות. (דיבור בצורה צינית כלפי אדם או עליו, זיוף של שמחה למראה אדם מסוים וכדומה)
טינה עשויה לגרום הופעת כעס פתאומי ובלתי מוסבר, רוגז, מחשבות כפייתיות על מושא הטינה או דחייה ממנו.
פסיכולוגיה > פירושים

ישנן תפיסות שונות למושג טינה. טינה יכולה להתפרש כביטוי של כעס אך בעוצמה פחותה יותר, או לחלופין, ככעס שנמשך לאורך זמן. רוברט סלומון (אנ'), פרופסור לפילוסופיה באוניברסיטת טקסס באוסטין, טען כי הטינה קרובה לבוז וכעס. אך לדעתו, הטינה מופנית לרוב לאנשים שבעמדת כוח או מעמד חברתי גבוה יותר, כעס מופנה לרוב כלפי אנשים שבעמדת כוח או מעמד זהה, ובוז מופנה לרוב כלפי אנשים שבעמדת כוח או במעמד חברתי נמוך יותר.
ראו גם

רסנטימנט
כעס
ציניות
חרטה
נקמה
הערות שוליים

| --- | --- |
בקרת זהויות :  BNE: XX531522 
הבעת פנים מרירה
טינדר

| --- | --- |

 מפתח:  מייק וויגר
 מחזור חיים:  15 בספטמבר 2012 – הווה (12 שנים)
 גרסה אחרונה:  15.17.0 (11 בספטמבר 2024) 
 מערכת הפעלה:  iOS, אנדרואיד
 נכתבה בשפות:  Java, Objective-C, סי שארפ 
 סוג רישיון:  תוכנה חינמית
 קטגוריה:  רשת חברתית
 tinder.com
 
טינדר (באנגלית: Tinder) היא אפליקציה סלולרית מבוססת מיקום שפותחה על ידי חברת IAC. האפליקציה מאפשרת לשני משתמשים לתקשר זה עם זה, במידה והם מצאו עניין אחד בשני. השימוש הנפוץ ביותר באפליקציה הוא לצורך מטרות רומנטיות ומיניות. פרופיל המשתמש באפליקציה מבוסס על חשבון הפייסבוק או ה-Spotify של המשתמש. הפרופיל כולל את תמונותיו של המשתמש, גיל ונתונים בסיסיים נוספים. משתמשים יכולים לבחור את טווח המרחק והגיל, שבו הם מעוניינים למצוא משתמשים אחרים.
ביקורות על האפליקציה התמקדו בכך שתהליך השידוך שטחי ומבוסס בעיקר על קריטריון ההופעה החיצונית של המשתמש, כמו כן, האפליקציה משתמשת באלמנטים משחקיים, מה שמעודד את המשתמשים לחזור שוב ושוב לאפליקציה ולסנן סינון יתר. עוד ביקורת היא שהשימוש הנפוץ בה הוא מציאת פרטנר הנמצא קרוב למיקומו הפיזי של המשתמש לפגישה מינית חד-פעמית. לאחרונה נוסף גם שירות מקביל לארגון יציאות לאירועים חברתיים עם אנשים בקרבת מקום, דרך פרופיל הטינדר.
היסטוריה

טינדר הושקה לראשונה באוניברסיטת דרום קליפורניה בספטמבר 2012. החל מאפריל 2013 האפליקציה מורדת בין 10,000 ל-20,000 פעמים ביום ו-60% מהמשתמשים מתעדכנים ומשתמשים בה מדי יום[דרוש מקור]. וויטני וולף הרד הייתה בין המייסדות וכיהנה בתפקיד בכיר.
נכון לשנת 2013, ממוצע השימוש הוא שני מיליון משתמשים מדי יום, בעיקר במדינות דוברות השפה האנגלית[דרוש מקור]. מחקר שנערך מצא כי רק אחד מכל חמישה משתמשי טינדר פגש משתמש אחר באופן אישי, בהשוואה ל-66% ממשתמשי שירותי היכרויות סלולריים אחרים[דרוש מקור]. אפליקציית טינדר ביצעה מעל מיליארד התאמות בין המשתמשים השונים.
בנובמבר 2013 התגלו שתי פרצות אבטחה, אשר אחת מהן אפשרה להראות מיקום פיזי של המשתמש וטופלה אחרי שבועיים, והשנייה, שהתגלתה על ידי מפתח תוכנה ישראלי שחי בהולנד, אפשרה לעקוף את האפליקציה ולשלוח הודעות ישירות בפייסבוק.
באוקטובר 2014 דווח כי לטינדר יש 50 מיליון משתמשים חודשיים פעילים, הנכנסים לאפליקציה כ-11 פעמים בממוצע ביום. נשים משתמשות בטינדר כ-8.5 דקות בממוצע בכל התחברות וגברים כ-7.2 דקות, וסך הכל 90 דקות ביום. על פי אודי מילוא המשמש כסגן נשיא למוצר בטינדר. בישראל, על כל אישה בטינדר יש 4-5 גברים".
בשנת 2019 רשמה טינדר רווח של מיליארד דולר.
שימוש באפליקציה

פתיחת חשבון בטינדר היא באמצעות הפייסבוק או מספר טלפון. בעבר פתיחת משתמש הייתה אפשרית רק לבעלי חשבון פייסבוק.
טינדר מציגה את שמו הפרטי של המשתמש ומאפשרת לו לבחור חמש תמונות מאלבומיו בפייסבוק או בגלריית תמונות. המשתמש יכול לערוך את החשבון על ידי בחירת סדר התמונות, והוספת פרטים נוספים על עצמו. בעת צפייה בתמונה של משתמש אחר, על המשתמש לבחור "לא" או "לייק". הפרופיל מכיל בשלב הראשון מידע מוגבל, ומאפשר למשתמשים לבחור ולשפוט משתמשים אחרים על בסיס מראה חיצוני בלבד. המידע המוגבל מוצג לזיווגים אופציונליים הקרובים למיקומו של המשתמש. אם שני המשתמשים בחרו זה בזה, ניתנת האפשרות להתכתב אחד עם השני במערכת ההודעות הישירות.
בתחילה נוספה האפשרות לחבר את חשבון ה-Instagram לפרופיל בטינדר, וכך להציג גם קטלוג תמונות מהאינסטגרם, בנוסף לתמונות הפרופיל בטינדר. לאחר מכן, נוספה גם האפשרות למשתמשים להתחבר גם דרך חשבון ה-Spotify, ועמה גם התווספה האפשרות לצרף קליפ מוזיקה לפרופיל הטינדר.
ביקורת

ישנם הבדלים בין כוונת מפתחי האפליקציה לבין כוונת המשתמשים ולכן ישנה מחלוקת סביב כוונתה האמיתית של האפליקציה[דרושה הבהרה]. האפליקציה מכונה במקומות רבים "אפליקציית הסטוצים" (יחסי מין חד פעמיים/נטולי מחויבות והיקשרות רגשית).
ביקורת > פרשת ההטרדה המינית

ביולי 2014 בכירה בטינדר שכיהנה כסגנית נשיא לשיווק תבעה את החברה בגין הטרדה מינית במקום העבודה. בספטמבר העובדת ביטלה את תביעתה לאחר שהגיעה להסדר פיצויים עם החברה, אך בעקבות הפרשה שני מייסדי האפליקציה הודחו מתפקידם.
הערות שוליים

↑  מעיין יחבס, לאב מי טינדר, באתר Time Out תל אביב, 28 בדצמבר 2013
↑  Anthony Ha‏, CEO Sean Rad Says Dating App Tinder Has Made 1 Billion Matches, באתר TechCrunch,‏ 13 במרץ 2014 (באנגלית)
↑   התגלתה פרצת אבטחה באפליקציית הפיק-אפ טינדר; הבעיה תוקנה, באתר TheMarker‏, 27 בנובמבר 2013
↑  Nick Bilton‏, Tinder, the Fast-Growing Dating App, Taps an Age-Old Truth, באתר הניו יורק טיימס, 29 באוקטובר 2014 (באנגלית)
↑  אסף גולן, "בטינדר, בישראל, על כל אישה יש 4-5 גברים", באתר ישראל היום, 2 ביוני 2020
↑  נמרוד צוק, נחשפה פרשת הטרדה מינית בצמרת טינדר, באתר כלכליסט, 1 ביולי 2014
↑  בעקבות פרשת ההטרדה המינית: מנכ"ל טינדר הודח מתפקידו, באתר וואלה, 5 בנובמבר 2014
| --- | --- |
בקרת זהויות :  NKC: ph1210691
יו'שיונ'ג

יוּ'שְׂיונְ'ג (בסינית מסורתית ומפושטת: 鬻熊, בפין-יין: Yùxióng. המאה ה-11 לפנה"ס) הידוע גם בכינוי יוּ' דְזְה או מאסטר יוּ' (鬻子,
בפין-יין: Yùzǐ) היה שליט קדום של המדינה הסינית העתיקה שנקראה מאוחר יותר צ'וּ. הוא היה בן ברית ומורה למלך ון מג'ואו, המלך הראשון בשושלת ג'ואו. בפיסות הבמבוק של צִ'ינְגְחְווָה נכתב שמו "שׂוֵּ'שְׂיונְ'ג" (穴熊, בפין-יין: Xuéxióng מילולית: "דב מערות").
יוּ'שְׂיונְ'ג השתייך לשבט מִי (芈). בנו ויורשו שְׂיונְ'ג לִי אימץ את הסימן השני בשמו של אביו, שְׂיונְ'ג, כשמה של השושלת המלכותית בצ'ו. כיום שם משפחה זה ניצב במקום ה-72 ברשימת שמות המשפחה הנפוצים בסין.
ייחוס

על פי האגדות שתועדו ברשומות ההיסטוריון של סה-מה צ'יין, יוּ'שְׂיונְ'ג היה צאצא של הקיסר הצהוב ושל נכדו ויורשו ג'וואנש'ו. ווּחְווֵי, נינו של ג'וואנש'ו מונה לאחראי על האש בממשלו של הקיסר קוּ, וקיבל את התואר ג'וּז'ונְג - ניצב האש. לבנו של ווּחְווֵי, לוּג'ונְג (陸終), היו שישה בנים שכולם נולדו בניתוח קיסרי. הצעיר מביניהם, גִ'ילְייֵן (季連), אימץ את שם המשפחה מִי והיה לו בן בשם פֿוּג'וּ' (附沮). שׂוֵּ'שְׂיונְ'ג היה בנו של פֿוּג'וּ'.
סה-מה צ'יין טען כי יוּ'שְׂיונְ'ג היה צאצא של שׂוֵּ'שְׂיונְ'ג, ולא מדובר באותו אדם, אולם מפיסות הבמבוק של צִ'ינְגְחְווָה עולה כי אלו שני שמות לאותו אדם.
ספרו

ליוּ'שְׂיונְ'ג מיוחס הספר "יוּ' דְזְה" (鬻子), ספר מדיני-פילוסופי קדום המסווג סדרך כלל תחת הקטגוריה "דאואיזם" או תחת "אסכולת הזוטות", אם כי תוכנו מעיד כי הוא לא בהכרח מתאים לחלוקה הרעיונית של מאה האסכולות. נראה שהספר עבר תהפוכות רבות, חלקים נרחבים ממנו אבדו והוא התפזר וסודר מחדש עד שהגיע למצבו כיום: מגילה אחת בת 14 פרקים (מתוך 22 במקור), המכילה פסקאות בודדות לפרק, כאשר כותרת הפרק לא תמיד קשורה לתוכנו.
הספר נשמר בעיקר הודות לפרשן היחיד שלו בהיסטוריה, הנזיר פאנג שינגגווי מתקופת שושלת טאנג. מלבד פרשנות זו זכה הספר להתעלמות של המלומדים בהיסטוריה הסינית, ואזכוריו מופיעים בעיקר בקטלוגים כגון אלו הנמצאים בספר האן. הוא נחשד לעיתים כזיוף, בעיקר על רקע ציטוטים מאוד שונים שהובאו לכאורה מתוכו בתקופות שונות, אולם היו גם מי שייחסו זאת לכמה ספרים שקיבלו את הכינוי "יוּ' דְזְה".
הספר תורגם לעברית בידי עופר ולדמן בשנת 2018, וחלקים מן התרגום זמינים ברשת. לא ידוע על תרגום שלו לשפות אחרות.
קבלת תואר אצולה

יוּ'שְׂיונְ'ג נפטר במהלך שלטונו של המלך ון מג'ואו, ואת מקומו ירש בנו, שְׂיונְ'ג לִי. לאחר ששושלת ג'ואו הדיחה את שושלת שאנג, העניק המלך צ'נג (שלט בשנים 1021-1042 לפנה"ס), נכדו של המלך ון, את תואר האצולה "דְזְה" (子) לשְׂיונְ'ג יִי נינו של יוּ'שְׂיונְ'ג. בנוסף לתואר הוענקה לו גם נחלת צ'ו, שבדורות הבאים התפתחה לאחת הממלכות החזקות ביותר בתקופת האביב והסתיו.
הערות שוליים

1 2 3  Ziju (子居). "清华简《楚居》解析" [Analysis of the Tsinghua Bamboo Slips]. jianbo.org (בסינית). אורכב מ-המקור ב-27 בפברואר 2015. נבדק ב-10 באפריל 2012. {{cite web}}:  (עזרה)
1 2 3  Li Xueqin (21 בספטמבר 2011). 论清华简《楚居》中的古史传说 (בסינית). Guoxue.com. נבדק ב-10 באפריל 2012. {{cite web}}:  (עזרה)
1 2 3  סה-מה צ'יין. "楚世家 (House of Chu)". רשומות ההיסטוריון (בסינית). אורכב מ-המקור ב-2012-03-10. נבדק ב-10 באפריל 2012. {{cite web}}:  (עזרה)
1 2  עופר ולדמן. "תרגום יו' דזה לעברית, נספח א'" (PDF). no-camel.com. נבדק ב-3 ביוני 2019. {{cite web}}:  (עזרה)
יהדות הפיליפינים

| --- | --- |

קהילה יהודית במנילה במהלך סדר פסח, 1925
 אוכלוסייה
 כ-1,500 איש
 ריכוזי אוכלוסייה עיקריים
 הפיליפינים הפיליפינים
 דת
 יהדות
בפיליפינים יש קהילה יהודית קטנה המונה כמאתיים משפחות. מוצאן של המשפחות הוא מארצות הברית, בריטניה, קנדה, צרפת, ארגנטינה וגם מישראל. רובם אנשי עסקים אשר בחרו לגור בבירת האי מנילה מסיבות עסקיות, ומיעוטם בני משפחות מדורות קודמים של האנוסים וגם צאצאי ניצולי השואה.
היסטוריה

תחילת ההתיישבות של היהודים באיים מצוי ברישום משנת 1593. "האחים חורתה ודומינגן רודריגז" ממנילה, נשפטו על ידי האינקוויזיציה במקסיקו, שהאיים היו בתחום שיפוטה. אשמתם הייתה כי הם "שומרים אדוקים של חוקי משה". הם נידונו למאסר עולם.
במשך מאות שנים הגיעו לאי יהודים לזמן קצר בשל עסקים, רדיפות והיו שחיפשו הרפתקאות. הם נשארו באי רק לתקופות קצרות: שנה או שנתיים - והמשיכו לדרכם. רק במאה השנים האחרונות התגבשה במקום קהילה. בשנת 1898 עברו האיים לשליטת ארצות הברית, ונוסדה בה קהילה יהודית. בין השאר הקימו את הקהילה משוחררי הצבא האמריקאי שהחליטו להשתקע באי, אליהם נוספו פליטים ממלחמת האזרחים האמריקנית. בשנת 1917 הצטרפו לקהילה יהודים מרוסיה שברחו משם בעקבות המהפכה הבולשביקית. יהודי האי הקימו בבירת המדינה את חנות הכל-בו הראשונה, הם גם היו סוכני המכוניות הראשונים, וכן הקימו את תחנת הרדיו של האי. השלטונות האמריקאים ראו בקהילה כעין מושבה של ארצות הברית באיי האוקיינוס השקט.
בשנת 1919 הוקם במנילה בית הכנסת הראשון המוכר בשם "טמפל אמיל" (בית הכנסת השתייך לזרם הקונסרבטיבי), והיום קיים בית כנסת חדש, אורתודוקסי-ספרדי.
כ-360 יהודים קבורים בבית הקברות היהודי המקומי, אך נוספים עליהם עוד כ-150 קברים יהודיים הפזורים בינות ל-17,206 קבריהם של אנשי צבא ארצות הברית בבית הקברות האמריקאי במנילה.
היסטוריה > הכיבוש היפני

בשנת 1941 הביא הכיבוש היפני סבל לקהילה, שמנתה אז 1200 נפש. השלטון המקומי נדרש לנקוט בצעדים נגד היהודים על ידי היפנים והגרמנים. ההגבלות חלו רק על היהודים שלא היו יוצאי גרמניה ושאר בעלות בריתה. יוצאי שאר הארצות נכלאו במחנה מיוחד ושאר היהודים המשיכו בחיים הסדירים. לדוגמה, הרב והחזן שהיו יוצאי גרמניה המשיכו בתפקידם. יחסם של הכובשים היפנים היה נוח, והם אפילו סיפקו קמח למצות - למרות המחסור בו, וכן דאגו כי היהודים שנכלאו יוכלו לבקר בחגים בבית הכנסת.
בנובמבר 1944 כבשו היפנים את בניין "טמפל אמיל" והפכו אותו למחסן נשק ובמהלך המלחמה על עצמאותה של מנילה העלו היפנים את הבניין באש. צבא ארצות הברית שכבש את האי שיקם את בית הכנסת, אך יהודי האי העדיפו ברובם לנטוש אותו.
בשנת 1947 התארגנו היהודים מחדש והקימו את "הקהילה היהודית של הפיליפינים" שכללה כמה מאות יהודים.
כיום

לי בלומנטל, מנכ"ל "איגוד יהודי הפיליפינים", מעריך את מספר היהודים בפיליפינים בכ-1,500 איש.
הרב לשעבר של הקהילה הספרדית המקומית, הרב אליהו עזריה סיפר כי משפחות של בני המקום, בייחוד מן האי מינדאנאו, מספרות על מסורות יהודיות שנוהגות אצלן. באזור גרות כיום כ־60 משפחות של צאצאי האנוסים. אחדות מהן מתארות היטב את חג הפסח, המצות, צום יום הכיפורים והדלקת נרות שבת.
באיי הפיליפינים קיימים בתי חב"ד בערים סבו, קלארק, אל נידו, בורוקאי, שיראגו ומקאטי סיטי (מנילה). בבית חב"ד הקיים יש מניין כל יום, בשבתות ובחגים. הקידוש של שבת בבוקר מהווה מוקד הכינוס של הקהילה – כמאה מתפללים ובני משפחותיהם.
אשתו של נשיא הפיליפינים לשעבר רודריגו דוטרטה, בת לאב יהודי.
הערות שוליים

1 2 3 4  ארי זיבוטובסקי, ארי גרינשפן, משפחה, גיליון מספר 1354, עמודים 45–47
↑  מקור:CARL HOFFMAN, THE JERUSALEM POST The little-known story of Manila's Jews 5 אוקטובר 2006.
↑  ברשימתו של אליהו בירנבוים, אפקט הפרפר של העולם היהודי - מקור ראשון, 16 ינואר 2009
יחסי אוסטרליה–ירדן

| יחסי אוסטרליה–ירדן |
| --- | --- |
אוסטרליה: ירדן


אוסטרליה: ירדן
שטח (בקילומטר רבוע)
7,741,228: 89,342
אוכלוסייה
26,778,707: 11,544,753
תמ"ג (במיליוני דולרים)
1,723,827: 50,814
תמ"ג לנפש (בדולרים)
64,373: 4,401
משטר
מונרכיה חוקתית פדרלית: מונרכיה חוקתית

יחסי אוסטרליה–ירדן הם יחסי החוץ בין הקהילייה של אוסטרליה לבין הממלכה הירדנית ההאשמית.
רקע

בסתיו 1918, לקראת סוף מלחמת העולם הראשונה, השתתפו כוחות אוסטרלים בכיבוש ירדן מידי האימפריה העות'מאנית, ובמהלך מלחמת העולם השנייה לחמו שתי המדינות לצד האימפריה הבריטית. שתי המדינות כוננו יחסים דיפלומטיים בשנת 1975. קיימים קשרי סחר משמעותיים בין המדינות, המסתכמים ביותר מ-150 מיליון דולר.
נציגויות דיפלומטיות

אוסטרליה מחזיקה בירדן שגרירות בעמאן בלבד. מאידך, ירדן מחזיקה באוסטרליה שגרירות בקנברה בלבד.
יונתן ברנסקי

| --- | --- |

 לידה:  27 ביולי 1971 (בן 53) ה' באב התשל"א ישראל, ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  1989–2014 (כ־25 שנים)
 דרגה:    אלוף-משנה
 תפקידים בשירות
 מפקד גדוד נצח יהודה  קצין המבצעים של פיקוד הדרום  מפקד חטיבת הנגב  ראש מטה הרבנות הצבאית  סגן מפקד אוגדת עזה  מפקד מגמת יבשה במכללה הבין-זרועית לפיקוד ולמטה
 פעולות ומבצעים
 האינתיפאדה הראשונה   המערכה ברצועת הביטחון האינתיפאדה השנייה  מבצע חומת מגן   מלחמת לבנון השנייה מבצע עופרת יצוקה מבצע עמוד ענן   מבצע צוק איתן
 תפקידים אזרחיים
 מנכ"ל עמותת נצח יהודה
 
יונתן ברנסקי (נולד בה' באב ה'תשל"א, 27 ביולי 1971) הוא אלוף-משנה במילואים. היה סגן מפקד אוגדת עזה, מפקד מגמת יבשה במכללה הבין-זרועית לפיקוד ולמטה, מפקד חטיבת הנגב ומפקד גדוד נצח יהודה. והיה למנכ"ל עמותת חוסן עד שנת 2020.
ביוגרפיה > שירות צבאי

ברנסקי התגייס לצה"ל בשנת 1989 ושירת בגדוד 50. לאחר קורס קציני חי"ר היה מפקד מחלקה ובהמשך מפקד פלוגה בגדוד 931 בחטיבת הנח"ל. לאחר מכן שימש מ"פ בבה"ד 1, לאחר מכן שימש מפקד מגמת האימון המתקדם בבא"ח נח"ל, ובהמשך כסמג"ד גדוד 50. ב-2001 הועלה לדרגת סגן-אלוף ומונה לראש ענף חי"ר בביסלמ"ח, ובאפריל 2002 מונה למפקד גדוד נצח יהודה, תפקיד אותו מילא במהלך כשנתיים וחצי עד 2004.
לאחר מכן מונה לקצין המבצעים של פיקוד הדרום. בתפקידו הבא שימש במקביל כראש מטה הרבנות הצבאית וכמפקד חטיבת הנגב בשנים 2008–2011, והוביל את החטיבה בלחימה במבצע עופרת יצוקה. ב-2011 מונה לסגן מפקד אוגדת עזה. החל מ-2013 שימש כמפקד מגמת יבשה במכללה הבין-זרועית לפיקוד ולמטה. בסוף שנת 2014 פרש מצה"ל. היה מנכ"ל עמותת נצח יהודה בשנים 2015-2016.
ביוגרפיה > פעילות פוליטית

באוקטובר 2016 החל בפעילות שטח לקראת התמודדותו בפריימריז של מפלגת הבית היהודי. באפריל 2017 התמודד מול נפתלי בנט והרב יצחק חי זאגא על הנהגת המפלגה. בבחירות שנערכו זכה ב-12.2% מקולות הבוחרים והפסיד לבנט.
ביוגרפיה > פעילות בתחום בריאות הנפש

ברנסקי עוסק בפסיכותרפיה. בשנת 2016 הקים ארגון בשם "חוסן" המפנה צעירים להט"בים המעוניינים בכך, בעיקר מרקע דתי, לטיפולי המרה לשינוי הנטייה המינית, וכיהן כמנכ"ל עד שנת 2020, וכיום כמשמש המנחה המקצועי של העמותה. בהכשרתו הוא עובד סוציאלי קליני (M.S.W) מטעם אוניברסיטת חיפה ופסיכותרפיסט. מרצה במסגרות השונות ובעל התמחות בתחום המשיכה המינית.
חיים אישיים

ברנסקי הוא בעל תואר ראשון במדע המדינה לימודי המזרח התיכון, ותואר שני בדיפלומטיה וביטחון לאומי ובנוסף בעל תואר ראשון ושני בעבודה סוציאלית עם התמחות קלינית. נשוי, אב לחמישה ילדים ונכון לשנת 2017 מתגורר ביישוב עלי.